rlitschk/wikidir huggingface dataset:
Lüder Arenhold (* 1807 in Hannover; † 8. September 1854 in München) weer en düütschen Verwaltungsbeamten. Arenhold is 1807 as Söhn von’n Hoffraad Adolf Johann Gustav Arenhold (1768–10. November 1854) in Hannover boren. De Verwaltungsbeamte Adolf Arenhold weer sien Broder. Na de Schooltied in Holsminn hett he sik an’n 24. Oktober 1826 an de Universität Göttingen inschreven un dor Juristeree studeert. An’n 4. November 1828 hett he sik noch en tweet Maal in Göttingen inschreven. In siene Tied in Göttingen weer he Maat von dat Corps Hannovera Göttingen. Na dat Studium is he in’n hannöverschen Verwaltungsdeenst gahn un is 1832 Amtsauditer bi dat Amt Blumenau worrn. 1836 keem he as Amtsassesser in dat Amt Neehuus, 1845 in dat Amt Hardegsen un 1850 in dat Amt Ilten. 1852 is he Amtmann von dat Amt Soltau worrn. Twee Johr later is he op en Reis in München doodbleven. Kösener Corpslisten 1960, 42, 268 Heinrich Ferdinand Curschmann: Blaubuch des Corps Hannovera (1809–1899). Göttingen 2002, Nr. 303
Wiertzen is en Dörp in de Gemeen Heeßel (Samtgemeen Zeven) in’n Landkreis Rodenborg, Neddersassen. Bi Wiertzen höört ok de lüttere Oort Hanraad mit bi. Wiertzen liggt an de Oost, in de von Süden her de Obeek münnt. De Naveröörd sünd Bötzen un Oosterbötzen in’n Noorden, Maschhorst un Langenfelden in’n Noordoosten, Hanraad, Lütt Meckels un Groot Meckels in’n Oosten, Freyersen un Rüspel in’n Süden, Frankenbossel in’n Süüdwesten, Ahoff, Adiek un Wiersdörp in’n Westen un Heeßel un Oosterheeßel in’n Noordwesten. Wiertzen kummt an’n 17. März 986 as Uuiredeshusun toeerst in en Oorkunn von König Otto III. vör, in de he dat Verhältnis twüschen dat Klooster Heeßel un dat Arzbisdom Bremen regelt. In’n Eersten Weltkrieg sünd teihn Soldaten ut Wiertzen fullen oder vermisst un in’n Tweten Weltkrieg 44. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.
Carl Wilhelm Hans Friedrich Ludwig Gustav von Wick (* 27. Januar 1821 in Wateln; † 18. Juli 1899 in Hannover) weer en düütschen Verwaltungsbeamten. Von Wick is 1821 as Söhn von’n hannöverschen Kapitän Gustav von Wick in Wateln boren. Sien Vader dee ut Württemberg stammen. He hett an de Universität Göttingen studeert un is dor 1840 Maat von dat Corps Lunaburgia Göttingen worrn. Na dat Studium is he in’n hannöverschen Verwaltungsdeenst gahn. 1846 weer he Auditer in’t Amt Horborg un siet 1852 Polizeidirekter in Clausthal. Later weer he Amtsassesser bi dat Amt Weener un bi dat Amt Bessenbrügge. Nadem Prüßen 1867 dat Königriek Hannover annekteert hett, is he Beamten in’n prüüßschen Staatsdeenst ween. He is he 1868 Amtshauptmann von dat Amt Fürstenau worrn. As Amtshauptmann hett he von 1877 bet 1881 as Nafolger von Eugen Albert Heinrich Roth opdragswies gliektiedig dat Amt as Amtshauptmann von dat Amt Bessenbrügge un as Kreishauptmann von’n Kreis Bessenbrügge övernahmen. Aflööst hett em dor Emil Fuhrmann. 1884 is he Amtshauptmann von dat Amt Zeven worrn. Nadem an’n 1. April 1885 dat Amt oplööst un de Kreis Zeven nee billt worrn is, is von Wick dor de eerste Landraad ween. He is dat bet 1887 bleven.
De Hollenhoff (hoochdüütsch Hollenhof) is en lütten Oort in de Gemeen Zeven in’n Landkreis Rodenborg, Neddersassen. De Oort höört polietsch al von öllers bi Brüttendörp mit bi. En knappen Kilometer in’n Westen flütt de Baad an’n Oort langs. De Naveröörd sünd Brüttendörp un Wist in’n Noordoosten, Osenhorst in’n Süüdoosten, Wehldörp mit Wehldörperholt in’n Süden, Hemel in’n Westen un Brümmerhoff in’n Noordwesten. Vondaag bedrievt en Besitters von’n Hollenhoff en grote Biogas-Anlaag. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Zeven in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is an’n 1. März 1974 as Deel von Brüttendörp mit de Gemeenreform in Neddersassen an de Gemeen Zeven kamen. De Hollenhoff is evangeelsch-luthersch präägt un höört to dat Kaspel von de Vitus-Kark in Zeven. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi
Hemel (hoochdüütsch Hemel) is en lütten Oort in de Gemeen Zeven in’n Landkreis Rodenborg, Neddersassen. De Oort höört polietsch al von öllers bi Brümmerhoff mit bi. Hemel liggt in en Rebeed, in dat sik Geest mit Heid un Moor afwesselt. An’n Süüdrand von’n Oort doot de Naturschuulrebeden Hemelsmoor un Bullensee liggen. De Naveröörd sünd Badenst in’n Noorden, Olendörp in’n Noordoosten, Brümmerhoff, Brüttendörp un Hollenhoff in’n Oosten, Wehldörp mit Wehldörperholt in’n Süüdoosten, Narbn, Winkeldörp un Steenfeld in’n Süden, Bülst in’n Süüdwesten, Westertimk un Karktimk in’n Westen un Oostertimk in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Godenst in’n Kanton Sürsen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Karktimk in’n Kanton Otterbarg. De Oort hett vör 1885 to de Huusvaagdie Zeven von dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. 1929 is de Gemeen Brümmerhoff oplööst un twüschen Olendörp un Oostertimk opdeelt worrn. Hemel keem an Oostertimk, dat egentliche Dörp Brümmerhoff an Olendörp. To’n 1. Oktober 1949 is Brümmerhoff denn aver wedder en egenstännige
Schohöben (hoochdüütsch Schohöfen) is en lütten Oort in de Gemeen Zeven in’n Landkreis Rodenborg, Neddersassen. De Oort höört polietsch al von öllers bi Badenst mit bi. Schohöben liggt twüschen Tanzbeek un Hollenbeek, de all beid in’n Oosten in de Baad münnen doot. De Naveröörd sünd Baadmöhlen mit Övelgünn in’n Noordoosten, Badenst in’n Oosten, Oostertimk in’n Süüdoosten, Karktimk in’n Süüdwesten un Ehbrook, Balkenweed un Oostereis in’n Noordwesten. In de Franzosentied von 1810 bet 1814 hett de Oort to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Huusvaagdie Zeven in dat Amt Zeven tohöört. Mit de Verwaltungsreform 1859 is dat ole Kaspel Sürsen ut dat Amt Zeven in dat Amt Bremervöör wesselt. Dör en Verordnung von’n 22. Juni 1859 is Schohöben wedder an dat Amt Zeven gahn. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is an’n 1. März 1974 as Deel von de Gemeen Badenst mit de Gemeenreform in Neddersassen an de Gemeen Zeven kamen. Schohöben is evangeelsch-luthersch
Övelgünn (hoochdüütsch Ovelgönne) is en lütten Oort in de Gemeen Zeven in’n Landkreis Rodenborg, Neddersassen. De Oort höört polietsch al von öllers bi Badenst mit bi. Övelgünn liggt en knappen Kilometer von de Baad af. De Naveröörd sünd Godenst in’n Noorden, Brauel in’n Noordoosten, Zeven in’n Oosten, Olendörp in’n Süüdoosten, Badenst un Schohöben in’n Süüdwesten un Oostereis un Baadmöhlen in’n Noordwesten. In de Franzosentied von 1810 bet 1814 hett de Oort to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Zeven in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is an’n 1. März 1974 as Deel von de Gemeen Badenst mit de Gemeenreform in Neddersassen an de Gemeen Zeven kamen. Övelgünn is evangeelsch-luthersch präägt un höört to dat Kaspel von de Vitus-Kark in Zeven. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört. Övelgünn liggt dicht bi de
Borgwall (hoochdüütsch Burgwall) is en lütten Oort in de Gemeen Elsdörp (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Borg Elsdörp mit bi, wat en Deel von Elsdörp is. Bi Borgwall münnt de Buschhorstbeek in de Au-Meh. De Naveröörd sünd Hoffkoh, Wist un Bahnhoff Elsdörp in’n Noorden, Borg Elsdörp un Elsdörp in’n Noordoosten, Bockhorst in’n Oosten, Abbendörp in’n Süüdoosten, Heesdörp in’n Süden, Jeem in’n Süüdwesten un Wehldörp un Osenhorst in’n Noordwesten. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. In dat 19. Johrhunnert hebbt Borgwall un Borg Elsdörp noch mit Osenhorst en Gemeenverband billt, later is Osenhorst denn aver an Wist gahn un Borgwall un Borg Elsdörp an Elsdörp. De Oort is an’n 1. März 1974 as Deel von de Gemeen Elsdörp mit de Gemeenreform in Neddersassen
Hunerik (* üm 430?; † 484) weer de Söhn vun Geiserik un vun 477 bit 484 König vun de Wandalen. Nümms kann genau seggen, wannehr Hunerik baren is, man dat warrt vertellt, dat weer vör den Övergang vun de Wandalen vun Spanien nah Afrika in dat Jahr 429. Vun dat Jahr 442 af an weer he mit Prinzess Eudokia verlööft. Dat weer den röömschen Kaiser Valerian III. sien Dochter. Vördem weer Hunerik mit Theoderik I. sien Dochter verlööft oder ok verheiraat. Dat weet een nich so genau. Theoderik weer de König vun de Westgoten. Hunerik sien Vadder Geiserik hett düt Verlööfnis uplööst. He meen, Theoderik sien Dochter harr versöcht, em mit Gift an de Siet to bringen. Dorüm hett he de Deern ok wat andoon, ehr he ehr torüchschicken dö. Dat warrt aber ok seggt, Geiserik hett dat Verlööfnis uplööst, weil he en beter Partie för sien Söhn hebben woll un versöch, den Kaiser sien Verwandschup mit sien eegen Familie to verbinnen. As he jung weer, leef Hunerik as een Börg an Valentinian sien Hoff. As Rom denn nah den Kaiser sien Dood in dat Jahr 455 vun de Wandalen utplünnert wurrn is, nehm Geiserik de Wittfro vun den Kaiser
Otto Fritz Meyerhof (* 12. April 1884 in Hannober; † 6. Oktober 1951 in Philadelphia, Pennsylvania) weer en düütsch Biochemiker, de 1922 gemeensam mit Archibald Vivian Hill för sien Forschen över den Stoffwessel in' Muskel den Nobelpries för Physiologie oder Medizin kreeg. Besünners würdigt hett dorbi dat Stockholmer Nobelkomitee Meyerhof för sien Opdecken vun dat Verhältnis tüschen Suerstoffverbruuk un Melksüerproduktschoon in' Muskel. Otto Fritz Meyerhof is in en düütsch-jöödsch Öllernhuus upwussen; de Vader Fritz Meyerhof weer en wohlhaben Koopmann, de Moder Bettina, borene May, weer Huusfru. Den gröttsten Deel vun sien Kindheit un Jöögd verboch he in Berlin, wo he 1903 sien Abitur maaken dee un dornah en Medizin-Studium upnehm. In disse Tiet is he to den Früendskrink vun den later in Chöttingen lehren Philosophen Leonard Nelson stött, den he en Leven lang früendschaplich verbunnen bleev (nah de fröh Dood vun Nelson geev he mit Franz Oppenheimer un Minna Specht bit 1937 de vun Nelson wedderbegrünnd Abhandlungen der Fries’schen Schule, Neue Folge herut); hier lehr Meyerhof 1907 ok sien gliekfalls philosophisch hoochinteresseerten Kommilitonen Arthur Kronfeld un wenig later de Mathematik-Studentin und Malerin Hedwig Schallenberg kennen, de 1914 sien Fru wurr. Mit hör harr he een Dochter un twee Söhns, de
Borg Elsdörp (hoochdüütsch Burg Elsdorf) is en lütten Oort in de Gemeen Elsdörp (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Elsdörp mit bi. Bi Borg Elsdörp münnt de Buschhorstbeek in de Au-Meh. De Naveröörd sünd Hoffkoh, Wist un Bahnhoff Elsdörp in’n Noorden, Elsdörp in’n Noordoosten, Bockhorst in’n Oosten, Abbendörp in’n Süüdoosten, Heesdörp in’n Süden, de Hoff Borgwall un Jeem in’n Süüdwesten un Wehldörp un Osenhorst in’n Noordwesten. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. In dat 19. Johrhunnert hebbt Borgwall un Borg Elsdörp noch mit Osenhorst en Gemeenverband billt, later is Osenhorst denn aver an Wist gahn un Borgwall un Borg Elsdörp an Elsdörp. De Oort is an’n 1. März 1974 as Deel von de Gemeen Elsdörp mit de Gemeenreform in Neddersassen an de ne’e,
Dit Woort hett noch annere Bedüden: kiek dorför ünner Fraas (Landkreis Heidkreis). Freyersen is en Dörp in de Gemeen Heeßel (Samtgemeen Zeven) in’n Landkreis Rodenborg, Neddersassen. Freyersen liggt dicht bi de Oost, de in’n Noorden langsflütt. De Naveröörd sünd Oosterbötzen un Steddörp in’n Noorden, Hanraad un Lütt Meckels in’n Noordoosten, Groot Meckels un Volkens in’n Süüdoosten, Rüspel in’n Süden, Frankenbossel in’n Süüdwesten, Wiersdörp in’n Westen un Weertzen in’n Noordwesten. In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. 1929 is Freyersen Deel von de Gemeen Weertzen worrn. Disse Gemeen Weertzen is mit de Gemeenreform in Neddersassen an’n 1. März 1974 an de Gemeen Heeßel kamen, de to de Samtgemeen Zeven höört. Freyersen is evangeelsch-luthersch präägt un höört to dat Kaspel von de Allerhilligen-Kark in Elsdörp. För de Kathoolschen is de Christ-König-Kark in Zeven
Bockhorst (hoochdüütsch Bockhorst) is en lütten Oort in de Gemeen Elsdörp (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Elsdörp mit bi. Dör Bockhorst doot de Bargelbeek un de Buschhorstbeek fleten. De Bargelbeek münnt in’n Buschhorstbeek un de Buschhorstbeek in de Au-Meh. Na Oosten to liggt dat Hatzer un Sooteler Moor. De Naveröörd sünd Ehsdörp un Hatz in’n Noordoosten, Sootel in’n Oosten, Olenhöben un Wittkopsbossel in’n Süüdoosten, Abbendörp in’n Süden, Heesdörp in’n Süüdwesten, Jeem, Borgwall un Borg Elsdörp in’n Westen un Badenhorst un Elsdörp in’n Noordwesten. Bockhorst weer en Riddergood, dat de Familie von Schulte tohöört hett. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is an’n 1. März 1974 as Deel von de Gemeen Elsdörp mit de Gemeenreform in Neddersassen an de ne’e, gröttere
Badenhorst (hoochdüütsch Badenhorst) is en lütten Oort in de Gemeen Elsdörp (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Elsdörp mit bi. An Badenhorst langs flütt de Bargelbeek. De Bargelbeek münnt in’n Buschhorstbeek un de Buschhorstbeek in de Au-Meh. De Naveröörd sünd Poitzendörp in’n Noorden, Ehsdörp un Hatz in’n Noordoosten, Sootel, Olenhöben, Wittkopsbossel, Bockhorst un Abbendörp in’n Süüdoosten, Heesdörp, Jeem, Borgwall un Borg Elsdörp in’n Süüdwesten un Elsdörp in’n Noordwesten. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is an’n 1. März 1974 as Deel von de Gemeen Elsdörp mit de Gemeenreform in Neddersassen an de ne’e, gröttere Gemeen Elsdörp kamen. Badenhorst is evangeelsch-luthersch präägt un höört to dat Kaspel von de Allerhilligen-Kark in Elsdörp. För de Kathoolschen is de Christ-König-Kark in Zeven tostännig, de
Poitzendörp is en Dörp in de Gemeen Elsdörp (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Elsdörp mit bi. In’n Westen von’n Oort flütt de Osenhorster Beek langs, de in de Au-Meh münnt. De Naveröörd sünd Rüspel un Nindörp in’n Noorden, Alpershusen in’n Oosten, Ehsdörp un Hatz in’n Süden, Badenhorst in’n Süden, Elsdörp in’n Süüdwesten, Bahnhoff Elsdörp in’n Westen un Wist un Frankenbossel in’n Noordwesten. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is an’n 1. März 1974 as Deel von de Gemeen Elsdörp mit de Gemeenreform in Neddersassen an de ne’e, gröttere Gemeen Elsdörp kamen. Poitzendörp is evangeelsch-luthersch präägt un höört to dat Kaspel von de Allerhilligen-Kark in Elsdörp. För de Kathoolschen is de Christ-König-Kark in Zeven tostännig, de siet 1. November 2006 to
Nindörp (hoochdüütsch Nindorf) is en Dörp in de Gemeen Elsdörp (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers mit Volkens tohoop. En beten mehr as een Kilometer in’n Oosten von Nindörp flütt de Oost langs. In’n Oosten liggt ok dat Naturschuulrebeed Magerweid süüdoosten Volkens. De Naveröörd sünd Volkens un Groot Meckels in’n Noordoosten, Alpershusen, Homersen un Sootel in’n Süüdoosten, Hatz, Ehsdörp, Elsdörp un Poitzendörp in’n Süden, Rüspel un Frankenbossel in’n Westen un Freyersen un Weertzen in’n Noordwesten. In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is an’n 1. März 1974 as Deel von de Gemeen Volkens mit de Gemeenreform in Neddersassen an de Gemeen Elsdörp kamen. Nindörp is evangeelsch-luthersch präägt un höört to dat Kaspel von de Allerhilligen-Kark in Elsdörp. För de Kathoolschen is de
Bach is de Familiennaam von Barbara Bach (* 1947), US-amerikaansche Schauspelerin, Carl Philipp Emanuel Bach (1714–1788), Komponist, Söhn vun Johann Sebastian Bach, Dirk Bach (1961–2012), düütschen Schauspeler un Komiker, Johann Christian Bach (1735–1782), Komponist, Söhn vun Johann Sebastian Bach, Johann Christoph Friedrich Bach (1732–1795), Komponist, Söhn vun Johann Sebastian Bach, Johann Gottfried Bernhard Bach (1715–1739), Orgelspeler, Söhn vun Johann Sebastian Bach, Johann Sebastian Bach (1685–1750), düütschen Komponist, Karl Bach (1920–1993), düütschen Fechter, Karl Daniel Friedrich Bach (1756–1829), düütschen Maler, Teekner un Kunstpädagoog, Patrick Bach (* 1968), düütschen Schauspeler, Paul Bach (1840–1905), düütschen Dichter, Paul Bach (1855–1936), düütschen Schauspeler, Paul Bach (1866–1919), düütschen Maler un Raderer, Paul Bach (1938–2011), engelschen Journalist, Paul Bach, düütschen Klaveerboer, Paul Bach-y-Rita (1934–2006), US-amerikaanschen Neurophysioloog, Vivi Bach (1939–2013), däänsche Schauspelerin un Singerin, Wilhelm Friedemann Bach (1710–1784), Komponist un Orgelspeler, öllst Söhn vun Johann Sebastian Bach. Bach betekent Bach, Stroom in Sassen un Sassen-Anholt, de in de Luppe münnt, Bach an der Donau, Gemeen in’n Landkreis Regensburg, Bayern, Bach, Gemeen in’n Bezirk Reutte, Tirol, Öösterriek, Bach, Gemeen in dat Département Lot, Frankriek, Bach, Oort in de Stadt Erbach in’n Alb-Donau-Kreis, Baden-Württemberg, Bach, Oort in de Gemeen Ainring in’n Landkreis Berchtesgadener Land, Bayern, Bach, Oort in de Gemeen
Dit Woort hett noch annere Bedüden: kiek dorför ünner Volkens (Mehrdüdig Begreep). Volkens is en Dörp in de Gemeen Elsdörp (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers mit Nindörp tohoop. En poor hunnert Meter in’n Oosten von Volkens flütt de Oost langs. In’n Süden liggt dat Naturschuulrebeed Magerweid süüdoosten Volkens. De Naveröörd sünd Hanraad in’n Noorden, Kohmöhlen un Groot Meckels in’n Noordoosten, Kön’hoff in’n Oosten, Homersen un Alpershusen in’n Süüdoosten, Nindörp un Rüspel in’n Süüdwesten, Frankenbossel in’n Westen un Freyersen un Weertzen in’n Noordwesten. De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Gemeen weer Maat von de Samtgemeen Elsdörp un is an’n 1. März 1974 mit de Gemeenreform in Neddersassen an de Gemeen Elsdörp kamen. Volkens is evangeelsch-luthersch präägt un höört to dat Kaspel von de Allerhilligen-Kark in Elsdörp. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört. Volkens hett en Schüttenvereen tohoop mit Rüspel. De Schüttenvereen is an’n 6. Februar 1921 grünnt worrn.
Rüspel is en Dörp in de Gemeen Elsdörp (Samtgemeen Zeven) in’n Landkreis Rodenborg, Neddersassen. So bi twee Kilometer in’n Oosten von Rüspel flütt de Oost langs. In’n Oosten liggt ok dat Naturschuulrebeed Magerweid süüdoosten von Volkensen. De Naveröörd sünd Freyersen un Weertzen in’n Noorden, Hanraad, Kohmöhlen un Groot Meckels in’n Noordoosten, Volkens un Nindörp in’n Oosten, Alpershusen in’n Süüdoosten, Hatz in’n Süden, Ehsdörp, Elsdörp un Poitzendörp in’n Süüdwesten un Frankenbossel in’n Westen. 1979 un 1995 hett Rüspel Goldplaketten wunnen bi Uns Dörp schall schöner warrn. In de Franzosentied von 1810 bet 1814 hett de Oort to de Mairie Groot Zittens in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Elsdörp in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Gemeen weer Maat von de Samtgemeen Elsdörp un is an’n 1. März 1974 mit de Gemeenreform in Neddersassen an de Gemeen Elsdörp kamen. Rüspel is evangeelsch-luthersch präägt un höört to dat Kaspel von de Allerhilligen-Kark in Elsdörp. För